माल्थसभन्दा पहिले दुई प्रमुख अर्थशास्त्रीय विचारधारा थिएः वणिकवादी र प्रकृतिवादी । वणिकवादी विचारकहरुका अनुसार जनसंख्यामा वृद्धि हु“दा कम ज्यालामा धेरै श्रमिकहरु प्राप्त हुन सक्छन् र उत्पादन लागत घट्दा उद्यमीहरुको नाफामा वृद्धि हुन्छ । बढी जनसंख्याले गर्दा बस्तुहरुको मागमा कमी हुन पाउदैन । श्रम धनका लागि सक्रिय साधन र पिता समान हो भने भूमि माता समान हुन्छ । तर जनसंख्यामा हुने वृद्धि यति विस्तारै हुन्छ कि १०० वर्षमा बल्ल जनसंख्या दोब्बर हुन सक्छ । संक्षेपमा, वणिकवादीहरुले जनसंख्या वृद्धि चाहन्थे किनभने उनीहरुले जनसंख्या वृद्धिलाई राजनैतिक, आर्थिक र सैनिक दृष्टिकोणले लाभदायक मानेका थिए । प्रकृतिवादीहरु वािण्कवादीहरुको विपरीत विचारका थिए तर कृषिको उन्नतिका लागि जनसंख्या आवश्यक पर्ने हुनाले उनीहरु जनसंख्या नियंत्रणको पक्षमा थिएनन् । उनीहरु अति जनसंख्या हुन सक्छ भन्ने कुरामा विश्वास राख्दैनथे । त्यसैले जनाधिक्यको कुनै संभावनामाथि उनीहरुले विचार नै गरेनन् ।